CELEX: 62010CN0256
Language: et
Date: 2010-05-25 00:00:00
Title: Kohtuasi C-256/10: Eelotsusetaotlus, mille on esitanud Tribunal Superior de Justicia de Castilla-León (Sala de lo Social) (Hispaania) 25. mail 2010 — David Barcenilla Fernández versus Gerardo García S.L.

14.8.2010   
            
            
               ET
            
            
               Euroopa Liidu Teataja
            
            
               C 221/20
            
         Eelotsusetaotlus, mille on esitanud Tribunal Superior de Justicia de Castilla-León (Sala de lo Social) (Hispaania) 25. mail 2010 — David Barcenilla Fernández versus Gerardo García S.L.
   (Kohtuasi C-256/10)
   ()
   2010/C 221/32
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Superior de Justicia de Castilla-León (Sala de lo Social) (Hispaania)
   
      Põhikohtuasja pooled
   
   
      Hageja: David Barcenilla Fernández
   
      Kostja: Gerardo García S.L.
   
      Eelotsuse küsimused
   
   
               1.
            
            
               Kas direktiivi 2003/10/EÜ (1) artiklit 3, artikli 5 lõiget 2, artikleid 6 ja 7 tuleb tõlgendada selliselt, et ettevõtja, kus töötajate päevane müraga kokkupuute tase ületab 85 dB(A) (keskmine, võtmata arvesse kuulmiskaitsevahendite mõju), täidab kõnealuses direktiivis ettenähtud ettevaatuskohustusi seoses töökoha füüsiliste tingimustega, kui ta annab töötajale sellised kuulmiskaitsevahendid, mille summutamisomadused viivad töötaja päevase müraga kokkupuute taseme alla 80 dB(A)?
            
         
               2.
            
            
               Kas direktiivi 2003/10/EÜ artikli 5 lõiget 2 tuleb tõlgendada selliselt, et ettevõtja poolt, mille töötajate päevane müraga kokkupuute tase ületab 85 dB(A) (keskmine, võtmata arvesse kuulmiskaitsevahendite mõju), rakendatava „tehniliste ja/või organisatsiooniliste meetmete programmi” eesmärk on viia müratase, millega töötajad kokku puutuvad, alla 85 dB(A)?
            
         
               3.
            
            
               Kui vastus esimesele küsimusele on eitav, siis kas direktiivi 2003/10/EÜ tuleb tõlgendada selliselt, et sellega on vastuolus siseriiklik õigusnorm või kohtupraktika, mis vabastab tööandja rahalise hüvitise tasumisest, mida põhimõtteliselt tuleks tasuda töötajatele, kelle päevane keskmine müraga kokkupuute tase ületab 85 dB(A), ja seda asjaolu tõttu, et tööandja on andnud töötajatele kuulmiskaitsevahendid, mille summutamisomadused viivad päevase müraga kokkupuute taseme alla 80 dB(A)?
            
         
      (1)  Euroopa Parlamendi ja nõukogu 6. veebruari 2003. aasta direktiiv töötervishoiu ja tööohutuse miinimumnõuete kohta seoses töötajate kokkupuutega füüsikalistest mõjuritest (müra) tulenevate riskidega (seitsmeteistkümnes üksikdirektiiv direktiivi 89/391/EMÜ artikli 16 lõike 1 tähenduses) (EÜT L 42, lk 38, ELT eriväljaanne 05/04, lk 300).